काठमाडौं- नेपालले आफ्नो उत्पादनशिल जनसंख्याको लाभ लिएर ३७ वर्षभित्र विकास गरेन भने त्यसपछि काम गर्न नसक्ने वृद्ध समाजमा रुपान्तरित हुने एक प्रतिवेदनले जनाएको छ। राष्ट्रिय योजना आयोग र युनिसेफले संयुक्त रुपमा गरेको अध्ययन अनुसार नेपाल अबको क्रमशः ११ वर्ष र ३७ वर्षमा अर्थात सन् २०२८ मा ढल्दो उमेरको समाज र सन् २०५४ सम्ममा वृद्ध समाज बन्ने छ। ढल्दो उमेरको समाजबाट वृद्ध समाजमा रुपान्तरण हुन नेपाललाई २६ वर्ष लाग्ने प्रतिवेदनले औंल्याएको छ।
